Diari Oficial de la Generalitat Valenciana


Sumari del DOGV 6001, del 27-04-2009 (2009/4386)

RESOLUCIÓ de 14 d'abril de 2009, de la Conselleria d'Agricultura, Pesca i Alimentació, per la qual es convoquen les ajudes RURALTER-Paisatge, es publica la línia pressupostària i l'import global màxim per a l'any 2009.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6001

Data del DOGV
:   27-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4386


Data del document
:   14-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

Anàlisi jurídica

 Descriptors 

:   * València
    * Castelló de la Plana
    * Alacant
    * administració local
    * turisme
    * patrimoni arquitectònic
    * protecció del patrimoni
    * ajuda pública
    * petita i mitjana empresa
    * persona jurídica
    * professió independent
    * agricultor
    * horticultura
    * fundació de l'empresa
    * senyalització
    * mitjans per a discapacitats
    * ordenació forestal
    * suport econòmic
    * protecció del paisatge
    * hàbitat rural
    * arquitectura solar
    * estalvi d'energia
    * via rural
    * energia renovable
    * seu social
    * organització patronal
    * persona física
    * societat sense fins de lucre
    * protecció del medi ambient
    * associació de municipis

RESOLUCIÓ de 14 d'abril de 2009, de la Conselleria d'Agricultura, Pesca i Alimentació, per la qual es convoquen les ajudes RURALTER-Paisatge, es publica la línia pressupostària i l'import global màxim per a l'any 2009. [2009/4386]
L'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge, establix en la disposició quarta que, per a cada exercici, es publicaran en el Diari Oficial de la Comunitat Valenciana les oportunes convocatòries i l'import global de les ajudes que cal concedir, així com els impresos per a la sol·licitud i el pagament de les ajudes.
Atés allò que es disposa en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, que requerix la publicació de les línies de subvenció que financen i l'import global màxim destinat a les subvencions.
A proposta de la Direcció General d'Empreses Agroalimentàries i Desenvolupament del Medi Rural, en compliment de la normativa esmentada, i fent ús de les atribucions que tinc conferides per l'article 28 de la Llei 5/83, de 30 de desembre, del Consell (segons redacció feta per la Llei 12/2007) i l'article 47.3 del text refós de la Llei de la Hisenda Pública de la Generalitat Valenciana, resolc:
Primer. Objecte i àmbit
Convocar la concessió d'ajudes RURALTER-Paisatge, per a l'exercici 2009, destinades a finançar l'execució de projectes d'inversió en els municipis rurals, d'acord amb allò que s'establix en les bases reguladores aprovades mitjançant l'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge, modificada per l'Orde de 30 de març de 2009.
Estes ajudes s'acullen al Reglament (CE) 800/2008, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat (Reglament general d'exempció per categories), aprovat amb data 6 d'agost de 2008.
Segon. Beneficiaris
Poden ser beneficiaris d'estes ajudes els definits, per a les diferents mesures, en l'esmentada orde de bases.
Tercer. Finançament de les ajudes
1. Estes ajudes seran finançades a càrrec de l'aplicació pressupostària 59.88.07.9045, programa 714.70, Desenvolupament del Medi Rural, capítol 7, línia T6164000.
2. Les ajudes que es convoquen tenen caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Hisenda Pública de la Generalitat.
3. La dotació econòmica d'esta convocatòria arriba a 25 milions d'euros. Per als exercicis subsegüents a l'actual, els imports de cada anualitat queden supeditats a l'existència de crèdit adequat i suficient en el pressupost corresponent de cada exercici.
4. La distribució en anualitats de les ajudes convocades és la següent:

Quart. Termini de presentació i model de sol·licitud
1. El termini de presentació de sol·licituds d'ajudes serà de dos mesos, a comptar des de la publicació d'esta resolució en el Diari Oficial de la Comunitat Valenciana.
2. El model de sol·licitud d'ajuda i la documentació que cal presentar són els que figuren en els annexos I i II d'esta resolució. Les sol·licituds es dirigiran a la Direcció General d'Empreses Agroalimentàries i Desenvolupament del Medi Rural.
Quint. Pagament de les ajudes
1. El model de sol·licitud de pagament de l'ajuda concedida, tant siga per a pagaments parcials, contra certificat parcial de les despeses, com per a pagaments finals, s'inclou com a annex IV.
2. Esta sol·licitud anirà acompanyada amb la documentació que es detalla en el mateix formulari. El compte justificatiu s'ajustarà al model inclòs com a annex V.
3. La sol·licitud de pagament anirà, així mateix, acompanyada amb una declaració d'ajudes concurrents, segons el model de l'annex VI.
Sext. Justificació de les despeses
El termini límit per a la justificació de les despeses serà l'1 de novembre de 2009, llevat que es determine un termini posterior en la resolució de la concessió d'ajuda.
Sèptim. Publicitat
De conformitat amb l'article 18 de la Llei 38/2002, de 17 de novembre, General de Subvencions, es publicarà en el Diari Oficial de la Comunitat Valenciana un extracte de la resolució de concessió de subvencions, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat o les finalitats de la subvenció.
Octau. Delegació de facultats
Es faculta la directora general d'Empreses Agroalimentàries i Desenvolupament del Medi Rural per a dictar els actes, les resolucions i les instruccions que siguen necessaris per a l'aplicació d'esta resolució.
Nové. Recursos
Esta resolució posa fi a la via administrativa, es podrà interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la publicació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, articles 10 i 46.1 de la Llei de la Jurisdicció Contenciosa Administrativa.
València, 14 d'abril de 2009.- La consellera d'Agricultura, Pesca i Alimentació: Maritina Hernández Miñana.Annex II
DOCUMENTACIÓ QUE CAL PRESENTAR
A. Documentació obligatòria en el moment de la sol·licitud
A.1 Documentació relativa al sol·licitant
A.1.1. Empresari/empresària individual (inclusivament comunitats de béns):
- Còpia compulsada del DNI i del NIF.
- Còpia de l'alta en el règim especial de treballadors autònoms.
- Declaració censal d'alta en l'impost d'activitats econòmiques i declaració responsable de no haver-se donat de baixa.
- Documents per a l'acreditació que es tracta d'una PIME: 1r. Declaració de l'IVA o IRPF dels dos últims exercicis. 2n. Informe anual de la relació dels treballadors emés per la Seguretat Social dels dos últims anys.
- En el cas de comunitats de béns i societats civils, còpia compulsada del contracte subscrit.
- Còpia compulsada de la inscripció en el Registre Públic, si escau, preceptiu per a l'activitat empresarial (per exemple: Registre d'Establiments Turístics).
A.1.2. Cooperatives i associacions:
- Còpia compulsada del CIF.
- Representant: còpia compulsada del DNI i NIF, i còpia compulsada de poders actualitzats que acrediten la seua representació, o document equivalent segons les prescripcions legals.
- Còpia compulsada de l'acta de constitució i, si escau, estatuts vigents (en el cas d'associacions, els estatuts hauran d'estar adaptats a la Llei Orgànica 1/2002, de 22 de març, Reguladora del Dret d'Associació), amb el número d'inscripció en el registre corresponent.
- Acreditació del fet que la Junta de Govern ha acordat que l'entitat sol·licite l'ajuda RURALTER.
- Certificat sobre els òrgans de govern i representació de l'associació.
- Declaració censal d'alta en l'impost d'activitats econòmiques.
- Còpia compulsada de la inscripció en el Registre Públic, si escau, preceptiu per a l'activitat empresarial (per exemple: Registre d'Establiments Turístics).
- Si el projecte per al qual se sol·licita l'ajuda és productiu: documents per a l'acreditació que es tracta d'una PIME: 1r. Compte de pèrdues i guanys dels dos últims exercicis tancats, o bé balanç general anual dels dos últims anys. 2n. Informe anual de la relació dels treballadors emés per la Seguretat Social dels dos últims anys.
- En el cas que l'entitat estiga participada per una altra en més del 25%, cal aportar la documentació del guió precedent respecte a l'empresa participant, de manera que quede acreditat que l'empresa participada i participant, conjuntament, complixen amb els criteris de xicoteta o mitjana empresa.
A.1.3. Societats mercantils:
- Còpia compulsada del CIF.
- Representant: còpia compulsada del DNI i NIF, i còpia compulsada de poders actualitzats que acrediten la seua representació, o document equivalent segons les prescripcions legals.
- Còpia compulsada de l'escriptura actualitzada de constitució, número d'inscripció en el Registre Mercantil.
- Acreditació del fet que la Junta General ha acordat que l'entitat sol·licite l'ajuda RURALTER.
- Declaració censal d'alta en l'impost d'activitats econòmiques i declaració responsable del representant legal del fet que l'entitat no s'ha donat de baixa.
- Còpia compulsada de la inscripció en el Registre Públic, si escau, preceptiu per a l'activitat empresarial (per exemple: Registre d'Establiments Turístics).
- Documents per a l'acreditació que es tracta d'una PIME: 1r. Compte de pèrdues i guanys dels dos últims exercicis tancats, o bé balanç general anual dels dos últims anys. 2n. Informe anual de la relació dels treballadors emés per la Seguretat Social dels dos últims anys.
- En el cas que la societat estiga participada per una altra en més del 25%, cal aportar la documentació del guió precedent respecte a l'empresa participant, de manera que quede acreditat que l'empresa participada i participant, conjuntament, complixen amb els criteris de xicoteta o mitjana empresa.
A.1.4. Entitat en fase de constitució:
Fotocòpia del DNI del promotor i, si escau, el projecte d'estatuts (s'haurà de presentar la documentació completa de l'entitat ja constituïda sempre abans del primer certificat per a pagament de l'ajuda, si és el cas, concedida).
A.1.5. Entitats locals:
- Certificat del secretari sobre nomenament de l'alcalde/president.
- Còpia de l'acord plenari o del decret d'alcaldia (a ratificar pel Ple de l'Ajuntament) pel qual s'acorda sol·licitar l'ajuda o el certificat del secretari de l'acord de la Junta Directiva de la Mancomunitat sobre l'esmentada sol·licitud.
- Còpia del CIF de l'entitat.
A.2. Documentació relativa a l'actuació
1. Memòria descriptiva de la inversió, s'indiquen els terminis d'execució. La memòria haurà d'estar firmada pel sol·licitant i, en el cas d'obres, pel tècnic competent. En el cas de nous allotjaments turístics la memòria inclourà una justificació de com el projecte s'adapta als requisits per a ser classificat com de categoria superior per la Conselleria de Turisme (dimensions estances, equipament?). En el cas d'adquisició de béns mobles, la memòria inclourà un compromís de no introduir equips de segona mà ni béns de reposició que substituïsquen altres ja amortitzats.
2. Pressupost desglossat per partides, s'indiquen els pagaments previstos en cada anualitat (anualitats segons convocatòria).
3. Factures proforma que justifiquen els imports del pressupost. En el cas de despeses de mobiliari/equipament, o bé de servicis/assistències tècniques superiors a 12.000 euros o en el cas d'obra civil el cost de la qual supere els 30.000 euros, cal aportar pressupostos de 3 proveïdors/contractistes diferents.
4. Pla de viabilitat econòmica del projecte.
5. Declaració d'ajudes concurrents segons model en annex i fotocòpia de la normativa reguladora de les altres ajudes sol·licitades/rebudes, si escau, per al mateix projecte.
6. Només per a projectes que inclouen OBRA:
- Fotografia de l'immoble (terreny o edifici) on es projecte realitzar la inversió. En el cas d'edificis ja existents, fotografies de cada una de les seues fatxades.
- Croquis d'obra, mesuraments i quan l'operació incloga actuacions sobre l'exterior d'una edificació existent, plànol de la fatxada projectada.
- Ubicació del projecte: cartografia on es marque amb una X el lloc de l'actuació projectada (escala 1:50.000 o 1:100.000) o bé indicació de les coordenades UTM de tal lloc, per a verificació de possible inclusió en zones XARXA NATURA.
- Informe/justificació del tècnic competent (o del secretari de l'ajuntament, per a estos promotors) sobre l'adequació al compliment de la normativa mediambiental (autorització ambiental integrada, estudi d'integració paisatgística, avaluació d'impacte ambiental?).
7. Obres en immobles propietat d'un ajuntament:
1r) Certificat de la total i real disponibilitat de l'immoble on es durà a terme el projecte per al qual se sol·licita la subvenció, i es farà constar l'adequació del projecte a la normativa urbanística vigent. 2n) Certificat del secretari de l'ajuntament del fet que l'immoble on es realitzarà la inversió no conté oficines municipals, equip de la policia local, magatzem municipal, pàrquing de vehicles municipals i semblants. 3r) Compromís de l'alcalde del fet que no els contindrà en els pròxims 5 anys, i es declara sabedor del fet que, si en eixe termini els continguera, l'ajuda hauria de ser reintegrada. 4t) Compromís de l'alcaldia del fet que en els pròxims 5 anys al pagament de l'ajuda, en l'immoble objecte d'ajuda no es contindran activitats productives (bar, quiosc, etc.) (Este compromís només és preceptiu per a projectes no productius que aspiren a una subvenció del 100%).
8. Projectes de la mesura servicis bàsics: certificat del secretari de l'entitat local o declaració responsable del president de l'associació respecte al fet que el projecte relatiu a un servici és no productiu, açò és, no constituïx una activitat econòmica que incloga: 1r) Justificació respecte al fet que, en els pròxims 5 anys, els ingressos, si és el cas, percebuts mai seran superiors a les despeses. 2n) Justificació que l'entitat té capacitat financera per a mantindre el servici obert en els pròxims 5 anys. 3r) Constància que no hi ha cap empresa privada que preste el mateix servici en el municipi i amb la qual poguera incórrer en competència deslleial.
B. Documentació que cal presentar en el moment de la sol·licitud relativa a mèrits que al·legue el sol·licitant (els mèrits no acreditats documentalment no seran computats).
- Acreditació de la condició d'agricultor/a o ramader/a professional: s'haurà d'aportar la declaració de la renda corresponent de l'últim exercici, l'informe de vida laboral i els 3 últims butlletins de cotització a la Seguretat Social.
- Acreditació d'haver-se incorporat a un projecte d'explotació en comú, l'any anterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
- Acreditació d'haver-se acollit a la jubilació anticipada de l'activitat agrària, l'any anterior o posterior a la sol·licitud d'ajuda: còpia compulsada de la resolució d'adjudicació de la Conselleria d'Agricultura, Pesca i Alimentació.
- Declaració responsable sobre els llocs de treball que cal crear gràcies a la inversió proposada i sobre el tipus de treballadors que cal contractar.
- Informe del tècnic competent relatiu al compliment dels mèrits nové a tretze de l'annex II de l'orde de bases.
C. Documentació d'obligatòria presentació en el moment de l'acceptació de l'ajuda
C.1. Projecte realitzat pel tècnic competent i visat pel col·legi corresponent, en el cas de requerir-ho el tipus de l'actuació (quan este siga necessari d'acord amb la normativa).
C.2. Acreditació de la propietat de l'immoble vinculat al projecte (per mitjà de presentació de còpia compulsada de l'escriptura notarial) o de la capacitat legal d'ús i gaudi d'este (per mitjà de: còpia compulsada de contracte de lloguer, inscrit en el Registre de la Propietat, amb duració mínima de 5 anys, per a projectes d'adquisició de mobiliari, i mínima de 10 anys, per a projectes d'obra, o còpia compulsada de document públic de cessió gratuïta del bé pels mateixos terminis).
C.3. Dades de domiciliació bancària: model oficial de fitxa de manteniment de tercers amb certificat de conformitat de l'entitat financera.
C.4. Certificat acreditatiu d'estar el sol·licitant al corrent en les obligacions tributàries amb la Generalitat Valenciana, amb l'Agència Tributària i amb la Seguretat Social (o bé declaració responsable sobre l'absència de l'obligació d'inscripció en el Sistema de la Seguretat Social, per mancar l'entitat de treballadors per compte d'altre).
C.5. Declaració responsable del sol·licitant sobre el compliment de la normativa d'integració laboral de persones amb discapacitat o, si escau, respecte de l'exempció de l'esmentada obligació. I, així mateix, declaració del percentatge de treballadors discapacitats sobre la plantilla total, tancada a 31 de desembre de l'any anterior al de la presentació de la sol·licitud d'ajudes, segons s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.
C.6. Fotocòpia compulsada de la llicència municipal d'obres i/o d'obertura, llicència ambiental municipal per a l'exercici de l'activitat, permisos o inscripcions necessaris, o bé acreditació d'haver-los sol·licitat.
C.7. (Addicional per a projectes d'ajuntaments): certificat de l'existència de consignació pressupostària, certificat de l'acord aprovatori del projecte d'obra pel ple de l'ajuntament, certificat del procediment de contractació utilitzat (este últim certificat es pot aportar després de l'acceptació de l'ajuda i sempre abans del primer certificat de despeses).